section_heading: New Jersey Nets
paragraph_text: 19. veljače 2008., Harris je u velikoj razmjeni igrača završio u Netsima, dok su u Maverickse preselili Jason Kidd, Malik Allen i Antoine Wright. U Netsima se uklopio kao vođa s Carterom i temelj za buduću franšizu Netsa. U svome debiju zabilježio je 21 poen i 5 asistencija za 21 minutu provedenu na parketu. Netsi nisu izborili doigravanje prvi put nakon 7 godina, a Harris je odlučio popraviti igru u napadu tijekom ljetne stanke. U sezoni 2008./09. nekoliko puta je zabilježio sjajne brojke. Protiv Pistonsa 38 poena, protiv Sunsa 47 poena, a protiv Mavericksa 41 poen i 13 asistencija. Izborio je kao zamjena poziv na NBA All-Star utakmicu 2009. Protiv 76ersa je pogodio jedan čudesan koš s centra igrališta za pobjedu svojih Netsa.